22/04/2013 | Administración LocalMunicipal
Santiago de Compostela
Persoal
Modificación do acordo regulador / convenio colectivo

ANUNCIO MODIFICACIÓN DO ACORDO REGULADOR/CONVENIO COLECTIVO. A xunta de goberno local na sesión que tivo lugar o 21 de marzo de 2013, co obxecto de adaptar os artigos do acordo regulador/convenio colectivo ao disposto na lexislación básica, e ao sinalado no artigo 142 do RD 781/1986, do 18 de abril, adoptou o seguinte acordo: • Queda sen efecto o apartado 2 do artigo 4.1. Vacacións. • Queda sen efecto o apartado 2 do artigo 5.7. e o artigo 3.8.7 relativos á consideración como non laborable do día da celebración patronal de cada servizo. • Nova redacción do artigo 3.8.6: “Os calendarios laborais incorporarán dous días de permiso cando os días 24 e 31 de decembro coincidan en festivo, sábado ou día non laborable”. • Nova redacción do artigo 4.3.1. Permisos: Establécese o seguinte réxime de PERMISOS: 1) Por falecemento, accidente ou enfermidade grave Por falecemento, accidente ou enfermidade grave dun familiar dentro do primeiro grao de consanguinidade ou afinidade, tres días hábiles cando o suceso se produce na mesma localidade, e cinco días hábiles cando sexa en distinta localidade. Por falecemento, accidente ou enfermidade grave dun familiar dentro do segundo grao de consanguinidade ou afinidade, o permiso será de dous días hábiles cando se produza na mesma localidade e de catro días hábiles cando sexa en distinta localidade. Os días de permiso por accidente ou enfermidade grave definidos neste apartado non terán porque ser necesariamente continuados, polo que en supostos de hospitalización poderán empregarse alternativamente a conveniencia do interesado logo de solicitude.2) Por traslado de domicilio sen cambio de residencia, un día na mesma localidade e dous días se hai cambio de localidade. Se a unidade familiar está integrada por dous ou máis persoas membros, o permiso será de dous días sen cambio de localidade e de catro se existe cambio.3) Para realizar funcións sindicais ou de representación do persoal, nos termos legalmente establecidos.4) Para concorrer a exames finais e demais probas definitivas de aptitude, durante os días da súa celebración. No caso de quenda nocturna será a noite anterior ao exame con xustificación posterior.5) Para a realización de exames prenatais e técnicas de preparación ao parto polas empregadas embarazadas. Polo tempo necesario para a súa practica, previa a xustificación da sua necesidade de realización dentro da xornada de traballo. O persoal terá dereito a acompañar a súa parella a estes exames e técnicas.6) Por lactación dun fillo menor de doce meses terá dereito a unha hora de ausencia do traballo que poderá dividir en dúas fraccións. Este dereito poderá substituirse por unha redución da xornada normal en media hora ao inicio e ao final da xornada ou, nunha hora ao inicio ou ao final da xornada, coa mesma finalidade. Este dereito poderá ser exercido indistintamente por un ou outro dos proxenitores, no caso de que ambos os dous traballen. Igualmente a empregada poderá solicitar a substitución do tempo de lactación por un permiso retribuído que acumule en xornadas completas o tempo correspondente. Este permiso incrementarase proporcionalmente nos casos de parto múltiple.7) Por nacemento de fillos prematuros ou que por calquera outra causa deban permanecer hospitalizados a continuación do parto, a empregado ou empregada terán dereito a ausentarse do traballo durante un máximo de dúas horas diarias percibindo as retribucións íntegras. Así mesmo, terán dereito a reducir a súa xornada de traballo ata un máximo de dúas horas, coa diminución proporcional das súas retribucións.8) Por razóns de garda legal, cando o empregado teña o coidado directo de algún menor de doce anos, de persoa maior que requira especial dedicación, ou dunha persoa con minusvalidez que non desempeñe actividade retribuída, terá dereito á redución da súa xornada de traballo, coa diminución das súas retribucións que corresponda. Terá o mesmo dereito o funcionario que precise encargarse do coidado directo dun familiar, ata o segundo grao de consanguinidade ou afinidade, que por razóns de idade, accidente ou enfermidade non poida valerse por sí mesmo e que non desempeñe actividade retribuída. A concesión de xornada por razóns de garda legal será incompatible coa realización de calquera outra actividade, sexa ou non remunerada durante ou horario obxecto de redución. Se dous ou máis empregados xerasen este dereito polo mesmo suxeito causante o concello poderá limitar ou seu exercicio simultáneo por necesidades do servizo.9) Por ser preciso atender ao coidado dun familiar de primeiro grao, o empregado terá dereito a solicitar unha redución de ata o cincoenta por cento da xornada laboral, con carácter retribuído, por razóns de enfermidade moi grave e polo prazo máximo dun mes, prorrogable en circunstancias excepcionais e atendendo á extrema gravidade da enfermidade padecida, ata un período máximo de dous meses. Se houbese máis dun titular deste dereito polo mesmo feito causante, o tempo de desfrute desta redución poderase ratear entre estes, respectando en todo caso, o prazo máximo dun mes ou no seu caso o de dous meses.10) Permiso por enfermidade moi grave: retribuído, cunha duración máxima de 30 días naturais, nos supostos de accidente ou enfermidade moi grave do/a cónxuxe ou parella, familiares dentro do primeiro grao, acollidos ou familiares que convivan na mesma casa, para atender ao seu coidado. Cada accidente ou enfermidade xerará un único permiso, que se poderá utilizar de maneira separada ou acumulada, dentro da duración máxima de 30 días.11) Permiso para o cumprimento dun deber inescusable de carácter público ou persoal e por deberes relacionados coa conciliación da vida familiar e laboral. Polo tempo indispensable.12) Permiso por parto: 16 semanas ininterrompidas, ampliable en 2 no suposto de discapacidade do/a fillo/a, ou por cada fillo/a, a partir do segundo inclusive, nos supostos de parto múltiple. No caso de falecemento da nai, o outro proxenitor poderá facer uso da totalidade ou no seu caso, da parte que reste do permiso. Distribución do permiso: a xuízo da empregada, respectando sempre as 6 semanas posteriores ao parto en favor da nai. Se ambos os dous proxenitores traballan, a nai poderá optar por que o outro proxenitor goce dunha parte ininterrompida do permiso, de xeito simultáneo ou sucesivo con aquela, dentro do tempo máximo de 16 semanas ou do que corresponda segundo o anterior. Cando as necesidades do servizo o permitan, este permiso poderase gozar a xornada completa ou a tempo parcial.13) Permiso por adopción ou acollemento: 16 semanas ininterrompidas, ampliable en 2 no suposto de discapacidade do/a menor adoptado/a ou acollido/a ou por cada fillo/a, a partir do segundo, inclusive, nos supostos de adopción ou acollemento múltiple.14) Permiso de paternidade por nacemento, acollemento ou adopción: 29 días naturais, que gozará o pai traballador municipal a partir da data de nacemento ou decisión administrativa ou xudicial de acollemento ou adopción. No caso de nacemento, acollemento ou adopción múltiple (2 ou máis fillos), o permiso será de 36 días naturais. Este permiso é independente do goze compartido dos permisos por parto, adopción ou acollemento dos puntos anteriores, e poderá ser gozado pola nai nos seguintes casos: – Cando o pai faleza antes da utilización íntegra do permiso. – Se a filiación paterna non está determinada. – Cando os proxenitores non estean casados, nin unidos de feito en relación análoga. – Cando se lle recoñeza á nai a garda do fillo/a en resolución xudicial de nulidade, separación ou divorcio, en proceso iniciado antes da utilización do permiso. No suposto de matrimonio ou unións de feito entre mulleres, o permiso corresponderá á nai non biolóxica. * Consideracións comúns aos permisos 12, 13 e 14: – Levan aparellada a reserva do posto de traballo, e o dereito a beneficiarse das melloras das condicións ás que se tivese dereito durante a ausencia. – Os días de permiso serán os inmediatamente posteriores ao feito causante (natural, xudicial ou administrativo). De coincidir coas vacacións, aquelas gozaranse en datas distintas, pudendo acumularse a estes permisos.15) Permiso por razón de violencia de xénero: recoñécese en favor dos traballadores e traballadoras, e está constituído polos seguintes dereitos: – As faltas de asistencia terán a consideración de xustificadas polo tempo e nas condicións en que así o determinen os servizos sociais comunitarios ou da rede de saúde, segundo proceda. – Redución da xornada, con diminución proporcional de retribucións, ou reordenación do tempo de traballo (adaptación do horario, horario flexible, etc.) para facer efectiva a protección ou o dereito á asistencia social integral) 16) Permiso por asuntos particulares: tres días.17) Permiso por coidado de fillo menor afectado por cancro ou outra enfermidade grave: o empregado tendrá dereito, sempre que ambos proxenitores, adoptantes o acolledores de carácter preadoptivo ou permanente traballen, a unha redución da xornada de traballo de alomenos a metade da duración daquela, percibindo as retribucións íntegras con cargo aos presupostos do órgano ou entidade donde venga prestando os seus servizos, para o coidado, durante a hospitalización e tratamento continuado, do fillo menor de idade afectado por cancro (tumores malignos, melanomas o carcinomas) o por calquera outra enfermidade grave que implique un ingreso hospitalario de larga duración e requira a necesidade do seu coidado directo, continuo e permanente acreditado polo informe do servizo Público de Saúde u órgano administrativo sanitario da Comunidad Autónoma o, no seu caso, da entidade sanitaria concertada correspondente e, como máximo, ata que o menor cumpra os 18 anos. Cuando concurran en ambos progenitores, adoptantes o acolledores de carácter preadoptivo ou permanente, polo mesmo suxeito e feito causante, as circunstancias necesarias para ter dereito a este permiso ou, no seu caso, poidan ter a condición de beneficiarios da prestación establecida para este fin no Réxime da Seguridade Social que lles sexa de aplicación, o funcionario terá dereito á percepción das retribucións íntegras durante o tempo que dure a redución da súa xornada de traballo, sempre que o outro proxenitor, adoptante ou acolledor de carácter preadoptivo ou permanente, sen prexuízo do dereito á reducción de xornada que lle corresponda, non cobre as súas retribucións íntegras en virtude de este permiso ou como beneficiario da prestación establecida para este fin no Réxime da Seguridad Social que lle sexa de aplicación. No caso contrario, só se terá dereito á redución de xornada, coa conseguinte redución de retribucións. Así mesmo, no suposto de que ambos os dous presten servizos no mesmo órgano ou entidade, esta poderá limitar o seu exercicio simultáneo por razóns fundadas no correcto funcionamento do servizo.18) Permiso para a redución da xornada: o persoal municipal con menos de 5 anos para acadar a idade de xubilación forzosa poderá obter a redución da xornada ata un 50%, con redución dás retribucións, cando as necesidades do servizo o permitan. Esta redución poderá ser solicitada polo/as empregado/as que a precisen en procesos de recuperación por razóns de enfermidade, ou que precisen unha reincorporación paulatina ao seu posto de traballo.19) Permiso para tratamentos de fecundación asistida: o persoal terá dereito a un permiso retribuído para estes tratamentos, polo tempo necesario para a súa práctica, con aviso previo e xustificación da necesidade de realización dentro da xornada de traballo. Se fose necesario o desprazamento, o permiso será de 2 días. Igualmente, o persoal terá dereito, en similares termos, ao permiso para acompañamento do cónxuxe ou parella que acuda a estes tratamentos.20) Permiso para acompañamento a revisións médicas: de fillo/as e maiores ao seu cargo, polo tempo indispensable, con aviso previo e xustificación da necesidade de realización dentro da xornada de traballo.21) Permiso por matrimonio de parentes ata o segundo grado: 1 día; 2 días se fose a máis de 200 km; e 3 días se fose a máis de 500 km. O permiso debe coincidir coa data de celebración. • Nova redacción do artigo 4.4.2. LICENZAS.4.4.2. Licenza por matrimonio. –O persoal municipal terá dereito a unha licenza retribuída de 15 días naturais ininterrompidos, acumulables ás vacacións, que comprenderán o día da celebración do matrimonio. A solicitude de licenza deberá presentarse cunha antelación mínima dun mes ao seu desfrute, debendo acreditarse a celebración do matrimonio ou constitución da parella no prazo de 20 días dende que tivo lugar. • Derrogación. Quedan derrogados cantas disposicións ou acordos se opoñan ao establecido nas presentes modificacións. Contra o presente acordo que esgota a vía administrativa poderán os interesados interpoñer recurso contencioso-administrativo perante o Xulgado do Contencioso-administrativo de Santiago de Compostela no prazo de dous meses, contados a partir do día seguinte ao da súa publicación, de conformidade cos artigos 46 e 48.1. a da Lei 29/1998, do 13 de xullo, da xurisdicción contencioso-administrativa. Sen prexuízo do anterior, os interesados poderán interpoñer recurso potestativo de reposición no prazo dun mes perante o órgano que o ditou. Neste caso non se poderá interpoñer o recurso contencioso-administrativo indicado en tanto non recaia resolución expresa ou presunta do recurso administrativo de reposición, ao abeiro dos artigos 116 e seguintes da Lei 30/1992, do 26 de novembro. O que se publica para xeral coñecemento. Santiago de Compostela, 11 de abril de 2013. A concelleira delegada de persoal (PD. Xunta de Goberno Local 28/02/2013) Asdo.: Amelia González Brandariz